b"\n_START_ARTICLE_\nJeanne d'Arc (R97)\n_START_SECTION_\nOperative h\xc3\xa6ndelser\n_START_PARAGRAPH_\nDen 11. april 2008 blev bes\xc3\xa6tningen og g\xc3\xa6sterne p\xc3\xa5 krydstogsskibet Le Ponant, som blev holdt som gidsler af somaliske pirater fra Puntland befriet blandt andet ved hj\xc3\xa6lp fra en helikopter fra Jeanne d'Arc._NEWLINE_9. december 2008 tog Jeanne d'Arc p\xc3\xa5 sit n\xc3\xa6stsidste kadettogt som varede til 5. maj 2009. Togtet f\xc3\xb8rte skibet over Middelhavet til den anatoliske kyst hvor skibet deltog i b\xc3\xa5de Operation Enduring Freedom og Operation Atalanta._NEWLINE_Den 2. december 2009 begyndte skibet sit 45. og sidste kadettogt ledsaget af fregatten Courbet (La Fayette-klassen). Rejsen f\xc3\xb8lger den vestafrikanske kyst og forts\xc3\xa6tter over atlanterhavet til Sydamerika rundt om Kap Horn og nordp\xc3\xa5. Herfra sejler man til Panamakanalen og efter et bes\xc3\xb8g i Nordamerika g\xc3\xa5r det tilbage over Atlanten til Brest.\n_START_SECTION_\nFremtid\n_START_PARAGRAPH_\nEfter sit sidste kadettogt som slutter i Brest den 27. maj 2010, blev skibet afrigget og str\xc3\xb8g kommandoen den 10. september 2010. Man har endnu ikke besluttet om der skal findes en afl\xc3\xb8ser til rollen som skoleskib eller om man vil sprede kadetterne ud p\xc3\xa5 fl\xc3\xa5dens andre skibe, meget tyder dog p\xc3\xa5 at det er den sidste l\xc3\xb8sning der bliver gennemf\xc3\xb8rt."